**Ministru kabineta noteikumu “Gada pārskata sagatavošanas kārtība” projekta sākotnējās ietekmes novērtējuma ziņojums (anotācija)**

|  |  |  |  |
| --- | --- | --- | --- |
| **Tiesību akta projekta anotācijas kopsavilkums** | | | |
| Mērķis, risinājums un projekta spēkā stāšanās laiks (500 zīmes bez atstarpēm) | | | Ministru kabineta noteikumu projekta “Gada pārskata sagatavošanas kārtība” (turpmāk – noteikumu projekts) mērķis ir noteikt vienādu normatīvo regulējumu budžeta iestādēm gada pārskata un konsolidētā saimnieciskā gada pārskata sagatavošanā, lai nodrošinātu pārskata lietotājiem – Latvijas Bankai, starptautiskajām organizācijām, reitingu aģentūrām un investoriem, kā arī Latvijas Republikas iedzīvotājiem informāciju par iestādes, ministrijas, pašvaldības un valsts finanšu stāvokli atbilstoši vienotiem grāmatvedības uzskaites un pārskatu sagatavošanas principiem.  Noteikumu projekts stājas spēkā 01.01.2023. un pirmo reizi tiek piemērots 2024.gadā sagatavojot 2023.gada pārskatu. |
| **I. Tiesību akta projekta izstrādes nepieciešamība** | | | |
| 1. | Pamatojums | 1. Likuma par budžetu un finanšu vadību (turpmāk – LBFV) (2020. gada 3. decembra likuma "Grozījumi Likumā par budžetu un finanšu vadību" redakcijā) 30.pantā noteiktais gada pārskata iesniegšanas termiņš: "(3) Ministrijas un citas centrālās valsts iestādes, kā arī pašvaldības gada pārskatu vai konsolidēto gada pārskatu iesniedz Valsts kasei līdz pārskata gadam sekojošā saimnieciskā gada 1. aprīlim saskaņā ar normatīvajos aktos par gada pārskatiem noteikto kārtību. (31) Valsts kase ikgadējo pārskatu par valsts budžeta finanšu uzskaiti sagatavo līdz pārskata gadam sekojošā saimnieciskā gada 1. aprīlim. (32) Valsts ieņēmumu dienests ikgadējo pārskatu par šā dienesta administrētiem nodokļiem, nodevām un citiem tā administrētiem uz valsts budžetu attiecināmiem maksājumiem sagatavo un iesniedz Valsts kasei līdz pārskata gadam sekojošā saimnieciskā gada 1. aprīlim”, kas ietekmē šobrīd Ministru kabineta noteiktos termiņus; 2. Likuma par budžetu un finanšu vadību (2020. gada 3. decembra likuma "Grozījumi Likumā par budžetu un finanšu vadību" redakcijā) 31. panta otrajā daļā Ministru kabinetam dotais uzdevums: “Ministru kabinets nosaka kārtību, kādā Finanšu ministrija sagatavo un iesniedz konsolidēto saimnieciskā gada pārskatu”. Attiecīgie Ministru kabineta noteikumi jāizdod līdz 01.01.2022.; 3. Ministru kabineta 30.06.2020. noteikumu Nr. 430 “Saimnieciskā gada pārskata sagatavošanas kārtība” (turpmāk – MK Nr. 430) starpinstitūciju saskaņošanas procesā Finanšu ministrijas un Tieslietu ministrijas un Valsts kontroles panāktā vienošanās par MK 19.06.2018. noteikumu Nr. 344 “Gada pārskata sagatavošanas kārtība” (turpmāk – MK Nr. 344) un MK Nr. 430 apvienošanu; 4. Valsts kancelejas 14.11.2019. valsts iestāžu juridisko dienestu vadītāju sanāksmē (protokols nr. 3) ietvertie priekšlikumi: ņemot vērā strauju elektronisko dokumentu attīstību, kā arī nepieciešamību mazināt normatīvismu, izvērtēt iespēju normatīvajos aktos noteikt tikai veidlapā iekļaujamās informācijas saturu un apjomu, savukārt dizainu un formu kā ilustratīvu materiālu publicēt institūciju tīmekļa vietnē. | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts nosaka gada pārskata, ikgadējā pārskata un konsolidētā saimnieciskā gada pārskata apjomu, apliecinājumā par gada pārskatā sniegtās informācijas patiesumu (turpmāk – apliecinājums) sniedzamo informāciju un finanšu pārskata posteņu skaidrojumā strukturētu atklājamo informāciju, kā arī pārskata sagatavošanas kārtību budžeta iestādēs. **Gada pārskata mērķis ir sniegt skaidru un patiesu priekšstatu par iestādes, ministrijas, pašvaldības finanšu stāvokli, saimniecisko darbību un naudas plūsmām.** Gada pārskatā informāciju sniedz, ņemot vērā būtiskumu un līdzsvaru starp informācijas sagatavošanas izmaksām un ieguvumu no šīs informācijas sniegšanas.  Noteikumu projektā apvienoti divi Ministru kabineta noteikumi: Nr. 344 “Gada pārskata sagatavošanas kārtība” (19.06.2018.) un Nr. 430 “Saimnieciskā gada pārskata sagatavošanas kārtība” (30.06.2020.).  [1] Ņemot vērā, ka MK Nr. 344 un MK Nr. 430 paredzētais regulējums ir savstarpēji saistīts, to apvienošana nodrošinās, ka tiesiskais regulējums par savstarpēji saistītiem jautājumiem netiek sadrumstalots. MK noteikumi ir apvienoti nemainot regulējumu, izņemot tālāk minētās izmaiņas.  [2] Saskaņā ar grozījumiem LBFV, kas nosaka, ka gada pārskatu iesniedz Valsts kasē 1.aprīlī (līdz šim 1.maijs), noteikumu projektā aktualizēti termiņi, kas saistīti ar LBFV 30.panta grozījumos noteiktajiem gada pārskata iesniegšanas termiņiem, informācijas sagatavošanai par notikumiem pēc bilances datuma līdz 15.jūlijam (līdz šim 15.augusts) un salīdzināšanās periodam, kuru jāpabeidz 31.janvārī, saskaņā ar Grāmatvedības likumā noteikto periodu: “Pārskata gada slēguma inventarizāciju drīkst veikt triju mēnešu laikā pirms pārskata gada beigu dienas vai mēneša laikā pēc tās”. Papildus paredzēts, ka saskaņotu salīdzināšanās aktu var labot līdz datumam, kad pārskats apstiprināts publiskošanai, ja abas puses par to savstarpēji vienojas.  [3] Mazinot normatīvismu, noteikumu projektā noteikts tikai veidlapā iekļaujamās informācijas saturs. Salīdzinot ar MK Nr. 344 apstiprinātajām veidlapām, noteikumu projektā:   * nav izmaiņu MK Nr. 344 1. pielikuma “Budžeta izpildes pārskats” un 4. pielikuma “Pašu kapitāla izmaiņu pārskats” aprakstā; * MK Nr. 344 2.pielikums “Pārskata par finansiālo stāvokli (Bilance)” aprakstīts noteikumu projekta 7.4. nodaļā, papildinot MK Nr. 344 aprakstu ar uzrādāmās informācijas detalizācijas pakāpi * MK Nr. 344 3.pielikums “Pārskats par darbības finansiālajiem rezultātiem” aprakstīts noteikumu projekta 7.5. nodaļā, papildinot MK Nr. 344 aprakstu ar uzrādāmās informācijas detalizācijas pakāpi **(80.punktā)**; * MK Nr. 344 5.pielikums “Naudas plūsmas pārskats” aprakstīts noteikumu projekta 7.7. nodaļā, papildinot MK Nr. 344 aprakstu ar uzrādāmās informācijas detalizācijas pakāpi; * MK Nr. 344 6.pielikums “Finanšu pārskata posteņu strukturizētais skaidrojums” aprakstīts noteikumu projekta 7.10. nodaļā; * MK Nr. 344 7. pielikums “Apliecinājums par gada pārskatā sniegtās informācijas patiesumu” aprakstīts noteikumu projekta 7.2. nodaļā; * MK Nr. 344 8.pielikums “Akts par savstarpējo atlikumu salīdzināšanu starp vispārējās valdības sektora partneriem” aprakstīts noteikumu projekta **147.1. un 148.** apakšpunktā, * MK Nr. 344 9.pielikums “Akts par savstarpējo darījumu salīdzināšanu starp vispārējās valdības sektora partneriem” aprakstīts noteikumu projekta **147.2.** apakšpunktā un **149.**, 150.punktā; * MK Nr. 344 10.pielikums “Akts par savstarpējo bezatlīdzības darījumu salīdzināšanu starp vispārējās valdības sektora partneriem” aprakstīts noteikumu projekta **147.3.** apakšpunktā.   Atklājamās informācijas dizains un forma kā ilustratīvs materiāls ietverta Valsts kases sagatavotajā metodiskajā materiālā (Vadlīnijās), kas publicēts Valsts kases tīmekļvietnē. **Konsolidētā saimnieciskā gada pārskatu vizuālais attēlojums publicēts Valsts kases mājas lapas sadaļā: Metodika -> Vadlīnijas.**  [4.] Salīdzinot ar MK Nr. 344:  [4.1.] izslēgts skaidrojums par visaptverošo piezīmju klasifikāciju (MK 344 161.punkts). Turpmāk šo klasifikāciju uzturēs un aktualizēs metodiskajā materiālā par gada pārskata sagatavošanu.    [4.2.] 23.punkts apvienots ar 19.punktu, un iekļauts noteikumu projekta 22.punktā. Iestāde, kas veic konsolidāciju, gada pārskata sagatavošanas kārtībā nosaka kārtību, kādā Valsts drošības iestādes sagatavo gada pārskatu un kārtību, kādā šo pārskatu iekļauj nozares konsolidētajā gada pārskatā. Mainot kārtību, kādā ministrijas konsolidētajā finanšu pārskatā iekļauj Valsts drošības iestāžu gada pārskatus, kārtības maiņu saskaņo ar Valsts kasi. MK Nr. 344 bija noteikts, ka iestādes, kas veic konsolidāciju saskaņo izstrādāto kārtību ar Valsts kasi, turpmāk tas jādara pie šīs kārtības maiņas.  **[4.3.] 48.punktā labākai izpratnei papildināta norma par normatīvajiem aktiem, saskaņā ar kuriem sagatavo gada pārskatu;**  **[4.4.] 109. un 110. punktu normas apvienotas 121. punktā, samazinot informācijas sadrumstalotību un detaļas pārceļot uz metodiskajiem norādījumiem;**  [4.5.] izslēgts MK Nr. 344 11.pielikums “Akts par savstarpējo darījumu un atlikumu salīdzināšanu ar vispārējās valdības sektora partneriem”, lai mazinātu informācijas sadrumstalotību. Valsts budžeta finanšu uzskaites darījumu un atlikumu salīdzināšanai turpmāk izmantos tādus pašus salīdzināšanās aktus kā citas budžeta iestādes **un izslēgts 131.3. apakšpunkts, jo nav vairs aktuāls minētais izņēmums.**  [4.6.] izslēgts MK Nr. 344 117.punkts, jo Valsts kase turpinās izstrādāt metodiskos norādījumus par finanšu pārskata un tā posteņu strukturizētā skaidrojuma, budžeta izpildes pārskata un tā skaidrojuma sagatavošanu un publicēs to savā tīmekļvietnē. Metodiskajos norādījumos iekļauts pārskatu un strukturizētā skaidrojuma vizuālais attēlojums (veidlapas). Pēc Ministru kabineta noteikumu apstiprināšanas Valsts kase sadarbībā ar ieinteresētajām pusēm aktualizēs metodiskos norādījumus par gada pārskata sagatavošanu un nepieciešamības gadījumā veiks izmaiņas ePārskatos.  [4.7.] Gada pārskatā uzrādītie dati ir savstarpēji salīdzināmi ne tikai starp diviem periodiem, bet arī starp institūcijām, kas sagatavo gada pārskatu. Veicinot datu harmonizēšanu, noteikumu projektā paredzēts no valsts budžeta daļēji finansētas atvasinātas publiskas personas, budžeta nefinansētas iestādes un pašvaldību budžeta izpildes pārskatā informāciju par apstiprināto plānu un plānu ar izmaiņām sniegt vismaz ikgadējā valsts budžeta likumā noteiktajā detalizācijā, piemēram, izdevumu pozīcijas jānorāda ekonomisko klasifikāciju grupu līmenī, bet transfertu grupa detalizācijā līdz ceturtajai zīmei (piemērs minēts atbilstoši Likums par valsts budžetu 2021.gadam 4.pielikuma kopsavilkuma detalizācijai). Tas veicinās iespēju veikt no valsts budžeta daļēji finansētas atvasinātas publiskas personas, budžeta nefinansētas iestādes un pašvaldību plāna salīdzināšanu ne tikai starp vairākām pašvaldībām, bet arī ar valsts budžeta pozīcijām, sniedzot skaidru un patiesu priekšstatu par katrā sektorā un kopbudžetā apstiprinātajiem budžetiem.  [4.8.] **precizētas MK Nr. 344 134.punkts** atbilstoši Ministru kabineta 13.02.2018. noteikumos Nr. 87 “Grāmatvedības uzskaites kārtība budžeta iestādēs” 2.17.2. apakšnodaļā noteiktajiem transfertu uzskaites pamatprincipiem, kas nosaka, ka pārskata gada ieņēmumus un izdevumus atzīst, ja to izlietojums apstiprināts pārskata gadā un nākamajā pārskata gadā līdz 31.janvārim. Ja izdevumus apstiprina periodā no 21. janvāra līdz 31.janvārim, veidojas situācija, ka iestāde nepaspēj iekļaut informāciju inventarizācijas (salīdzināšanās) aktā un darījuma partneris nevar paspēt to saskaņot. Līdz ar to noteikumu projektā noteikts, ka salīdzināšanās aktā neiekļauj tādu informāciju, kura attiecas uz pamatdarbības izdevumiem un ieņēmumiem, par ko sniegts atzinums no 21.janvāra līdz 31.janvārim. Minētajā gadījumā, sagatavojot gada pārskatu, pie tā sniedz papildus informāciju par pēdējās desmit janvāra dienās saskaņotajiem izdevumiem un atbilstoši atzītajiem ieņēmumiem un izdevumiem (prasību un saistību palielinājumu/samazinājumu).  [4.9.] **MK Nr. 344 137.punkta norma attiecināta arī uz gadījumiem**, ja kontu atlikumu vai pārskata perioda darījumu salīdzināšanās laikā netiek saņemta darījuma partnera atbilde, gada pārskatā informāciju norāda atbilstoši iestādes grāmatvedības datiem. Līdz šim šāda tiesību norma bija attiecināta uz strīdus gadījumiem.  [4.10.] **aizstāts MK Nr. 344 142.punktā noteiktais termiņš ar to, ka**  saskaņotu salīdzināšanās aktu var labot līdz datumam, kad pārskats apstiprināts publiskošanai, ja abas puses par to savstarpēji vienojas**.**  [4.11.] **precizētas normas par ePārskatu izmantošanu** - Noteikumu projektā noteikts, ka gada pārskata sagatavošanai **pašvaldības**, valsts budžeta iestādes, nozares un to padotības iestādes, t.sk. konsolidācijā iesaistītās iestādes un centrālās valsts iestādes izmanto ePārskatus. Pašvaldības padotības iestāžu gada pārskata sagatavošanai **var** izmantot ePārskatus. Ja pašvaldība neizvēlas padotības iestāžu gada pārskatus sagatavot izmantojot ePārskatus, tas neatbrīvo no pašvaldības budžeta iestādes, **kopīgās iestādes vai pašvaldības aģentūras** gada pārskata sagatavošanas vispār. **Ja pašvaldība iestāžu gada pārskata sagatavošanai neizmanto ePārskatus, tā nodrošina gada pārskata sagatavošanu atbilstoši Ministru kabineta noteikumos noteiktajam, izvēloties savus organizatoriskos un tehniskos risinājumus**.  Iestādes, ja tās ir patstāvīgi nodokļu maksātāji, valsts vai pašvaldības aģentūras gada pārskatu sagatavo neatkarīgi no grāmatvedības organizācijas formas un tehniskā sagatavošanas veida.  [5.] Salīdzinot ar MK Nr. 344 noteikumu projektā iekļautas jauna norma -  **ka grāmatvedības uzskaites pakalpojuma (turpmāk – GUP) sniedzējs var izstrādāt vienotu gada pārskata sagatavošanas kārtību visiem grāmatvedības uzskaites pakalpojuma saņēmējiem, tādejādi tiek harmonizētas normas ar MK 13.02.2018. noteikumiem Nr. 87 “Grāmatvedības uzskaites kārtība budžeta iestādēs” (turpmāk – MK Nr. 87). Grāmatvedības pakalpojuma sniedzēji ir izveidoti pamatojoties uz 25.10.2016. MK sēdes protokols Nr.57 29.§. noteikto: "1. Pieņemt zināšanai iesniegto informatīvo ziņojumu.**  **2. Atbalstīt piedāvāto grāmatvedības uzskaites funkcijas izpildes efektivizācijas modeli centrālajām valsts iestādēm un to padotības iestādēm (turpmāk – centrālās valsts iestādes).**  **3. Finanšu ministrijai (Valsts kasei) ar 2018.gada 1.janvāri veikt Valsts kancelejas, Valsts administrācijas skolas, Pārresoru koordinācijas centra un Nacionālās elektronisko plašsaziņas līdzekļu padomes grāmatvedības uzskaiti."**  [**http://tap.mk.gov.lv/mk/mksedes/saraksts/protokols/?protokols=2016-10-25**](http://tap.mk.gov.lv/mk/mksedes/saraksts/protokols/?protokols=2016-10-25)**.**  **Sniedzot GUP grāmatvedības uzskaitei piemēro MK Nr. 87 8.punktā noteikto, ka GUP sniedzējs var izstrādāt vienotu grāmatvedības uzskaites kārtību visiem GUP saņēmējiem, to saskaņojot ar katru GUP saņēmēju, turpretim gada pārskata sagatavošanai piemēro MK Nr.344, kuru 19.punktā noteikts, ka ministrija nosaka gada pārskata sagatavošanas kārtību. Saskaņā ar augstāk minētajiem noteikumiem MK Nr. 87 var noteikt vienu grāmatvedības uzskaites kārtību visām iestādēm, kurām sniedz GUP, savukārt gada pārskata sagatavošanas kārtību jāizstrādā atsevišķi katrai nozarei, kuram sniedz GUP, t.i. tik kārtības, cik nozarēm sniedz pakalpojumu.**  [6.] Salīdzinot MK Nr. 430 ar noteikumu projektā ietverto:  [6.1.] noteikumu projektā konsolidētā saimnieciskā gada pārskata saturs harmonizēts ar budžeta iestāžu gada pārskata saturu. Savukārt konsolidētā saimnieciskā gada finanšu pārskata strukturizētais skaidrojums, kurā apkopota (konsolidēta) informācija no konsolidācijā iesaistītajām vienībām, būs pieejams ePārskatos un Valsts kases tīmekļvietnē, savukārt Ministru kabinetam un Saeimai iesniedzamajā konsolidētajā saimnieciskā gada pārskata skaidrojumā tiks ietverti būtiskākie un nozīmīgākie posteņu atlikumu izmaiņu skaidrojumi.  [6.2.] no konsolidētā saimnieciskā gada pārskata apjoma ir izslēgts pārskats par valsts konsolidēto parādu un tā pielikumi, jo detalizēta informācija par valsts parādu **arī turpmāk detalizētāk tiks sniegta atsevišķā valsts parāda vadības pārskatā, kas pieejams Valsts kases tīmekļvietnē (https://www.kase.gov.lv/parskati/valsts-parada-vadibas-parskati/gada-parskati).** **Informācija par valsts un pašvaldību konsolidēto parādu pa saistību veidiem, atbilstoši Ministru kabineta 2021.gada 7.janvāra noteikumos Nr.7 "Noteikumi par budžetu parāda instrumentu klasifikāciju" noteiktajai klasifikācijai, pieejama katru mēnesi Valsts kases tīmekļvietnē (https://www.kase.gov.lv/parskati/kopbudzeta-izpildes-parskati/menesa-parskati), skatīt Konsolidētā kopbudžeta izpildes pārskata 5.pielikumu, t.sk. par periodu saimnieciskā gada janvāris- decembris. Informācija par valsts parādu arī turpmāk detalizētāk tiks sniegta. Jau patreiz konsolidētajā saimnieciskā gada pārskata finanšu pielikumā ir norādīta saite uz Valsts kases tīmekļa vietnē publiski pieejamo pārskatu par valsts parādu.**  **[7.] Noteikumu projekta 9., 20. un 21. punktā noteiktā kārtības aptver katras nozares vai ikgadējā pārskata sagatavošanas nianses, detalizējot iekšējos procesus starp iestādes struktūrvienībām vai starp padotības iestādēm, jo iestādēs tie ir atšķirīgi.**  [8.] Informācijas apmaiņai un iesniegšanai Valsts kase nodrošina epakalpojumu “ePārskati” (turpmāk – ePārskati), uzturot aktuālu datu apmaiņas failu xml formātā, lai mazinātu manuālo datu ievadi ePārskatos un nodrošinātu datu importu no grāmatvedības uzskaites sistēmām. Lai izmantotu datu eksportu/ importu, grāmatvedības programmatūras izstrādātajam jāizstrādā datu eksporta fails xml formātā. Pārskatu elektronisko datu apmaiņas faila formātu Valsts kase publicē savā tīmekļvietnē ne vēlāk kā līdz pārskata gada 1.oktobrim.  [9.] Noteikumu projektā noteikts, ja iestāde ievērojusi šo noteikumu prasības, Valsts kase nodrošina ePārskatu sistēmā iesniegtā gada pārskata vai konsolidētā gada pārskata lietas iesniegšanu Latvijas Nacionālajā arhīvā. Valsts kase nodrošina gada pārskata saglabāšanu un iesniegšanu Latvijas Nacionālajā arhīvā (turpmāk – LNA) elektroniskā formātā visām tām iestādēm, kas gada pārskata sagatavošanai izmanto ePārskatus un kuru gada pārskats atbilst noteikumu projektā noteiktajām normām. Iestādes šo lietu iekļauj savā nomenklatūrā un norāda, ka tā glabājas elektroniski ePārskatos un nodošanu LNA nodrošina Valsts kase.  [10.] Noteikumu projekts nosaka, ka finanšu pārskata posteņu strukturizētajā skaidrojumā norāda katra finanšu pārskata posteņa būtisku izmaiņu iemeslus un summu pārskata gada laikā. **Valsts kase nosaka būtiskuma līmeni kārtējam gadam un publicē šo informāciju savā tīmekļvietnē pdf. formātā.** Būtiskuma līmeni Valsts kase var noteikt, ja tai ir pieejama informācija par gada pārskatu, t.i. tā var noteikt būtiskuma līmeni tām iestādēm, kas pārskata sagatavošanai un iesniegšanai izmanto ePārskatus. Visām iestādēm, t.sk. tām iestādēm, kas gada pārskatu nesagatavo ePārskatos (piemēram, valsts drošības iestādes vai pašvaldību budžeta iestādes), Valsts kase savā tīmekļvietnē nodrošinās pieejamu būtiskuma noteikšanas algoritmu, **pēc tehniskā risinājuma izstrādes, bet ne vēlāk kā līdz 01.05.2023. Līdz tehniskā risinājuma izstrādei būtiskuma līmeni turpinās publicēt pdf formātā Valsts kases tīmekļvietnē.**  Noteikumu projekts paredz atzīt par spēku zaudējušiem Ministru kabineta 2018. gada 19. jūnija noteikumus Nr. 344 “Gada pārskata sagatavošanas kārtība” (Latvijas Vēstnesis, 2018, 129. nr.).  **No Likuma par budžetu un finanšu vadību 97. punkta izriet, ka MK noteikumi Nr. 430 zaudēs spēku 2023. gada 1. janvārī. Tāpat Likumā par budžetu un finanšu vadību ir paredzēts, ka Ministru kabineta noteikumus, kas tiks izdoti uz šā likuma 31. panta otrās daļas pamata, pirmo reizi piemēro 2024. gadā, sagatavojot konsolidēto saimnieciskā gada pārskatu par 2023. gadu.** | |
| 3. | Projekta izstrādē iesaistītās institūcijas un publiskas personas kapitālsabiedrības | Valsts kase, Finanšu ministrija, Tieslietu ministrija, Iekšlietu ministrija, Cēsu novada pašvaldība un citas ministrijas un pašvaldības. | |
| 4. | Cita informācija | **Ministrijas, centrālās valsts iestādes vai pašvaldības gada pārskata vai konsolidētā gada pārskata iesniegšanas termiņi noteikti Likuma par budžeta un finanšu vadību (turpmāk – LBFV) 30.panta 3.daļā. Ikgadējo pārskatu iesniegšanas termiņi noteikti LBFV 30.panta 31. un 32. daļā. Konsolidētā saimnieciskā gada pārskata iesniegšanas termiņš Valsts kontrolei noteikts LBFV 32.panta 1.daļā, iesniegšanas termiņš Saeimā – LBFV 31.panta 1.daļā.** | |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministriju un citu centrālo valsts iestāžu, pašvaldību **un iestāžu** darbinieki. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektam nebūs ietekmes uz tautsaimniecību.  Noteikumu projekta tiesiskais regulējums nemaina administratīvo slogu.  **[1.] Noteikumu projekta 23.punktā noteiktais, samazinās administratīvo slogu grāmatvedības uzskaites pakalpojuma sniedzējiem, jo nebūs jāsagatavo katrai iestādei vai nozarei sava gada pārskata sagatavošanas kārtība, bet varēs sagatavot vienu kārtību.**  **[2.] Noteikumu projektā paredzētais izslēgt MK Nr. 344 11.pielikumu, tādā veidā mazinot informācijas sadrumstalotību pa vairākiem dokumentiem, un nosakot, ka valsts finanšu darījumu un atlikumu salīdzināšanai izmanto tādus pašus salīdzināšanās aktus kā iestādes, neuzliek papildus un nesamazina esošo administratīvo slogu.**  **[3.] Metodisko norādījumu izstrāde neietekmē Valsts kases administratīvo slogu, jo tādus jau sagatavo atbilstoši MK 344 noteiktajam.** |
| 3. | Administratīvo izmaksu monetārs novērtējums | Noteikumu projekts neparedz jaunas administratīvās izmaksas. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Ministru kabineta 25.09.2012.noteikumi Nr. 643 “Kārtība, kādā ministrijas un centrālās valsts iestādes, kā arī pašvaldības apkopo kapitālsabiedrību finanšu pārskatus un finanšu informāciju” (turpmāk – MK. Nr. 643). Nepieciešams izstrādāt grozījumus MK Nr. 643, aktualizējot informācijas iesniegšanas termiņus saskaņojot tos ar kapitāldaļu turētāju gada pārskata iesniegšanas termiņa izmaiņām. |
| 2. | Atbildīgā institūcija | Valsts kase |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par projekta izstrādi ir publicēta Finanšu ministrijas tīmekļvietnē [www.fm.gov.lv](http://www.fm.gov.lv) sadaļā “Sabiedrības līdzdalība” – “Tiesību aktu projekti” – “Valsts budžeta politika” un Valsts kases tīmekļa vietnē [www.kase.gov.lv](http://www.kase.gov.lv) sadaļā “Sabiedrības līdzdalība” – “Tiesību aktu projekti”. Līdz ar to sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu. Tāpat sabiedrības pārstāvji varēs sniegt viedokļus par projektu pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | **Ministrijas un pašvaldības, sagatavojot gada pārskatu atbilstoši MK Nr. 344, ir uzdevušas jautājumus par tiesību aktu piemērošanu un sniegušas priekšlikumus to pilnveidošanai. Valsts kases organizētajos ikgadējos semināros ir veidojusies diskusija par aktuāliem uzskaites un uzrādīšanas jautājumiem.**  **Valsts kontrole, sniedzot atzinumu par saimnieciskā gada pārskatu, norāda uz trūkumiem normatīvā akta regulējumā vai nepieciešamību veicināt konkrētu uzskaites jautājumu izpratni, to skaidrojot atsevišķos metodiskajos norādījumos.**  **Pirms noteikumu projekta izsludināšanas Valsts sekretāru sanāksmē, tas tika izsūtīts visiem nozaru atbildīgajiem finanšu darbiniekiem un to pašvaldību atbildīgajiem finanšu darbiniekiem, kas līdz šim ir aktīvi iesaistījušies grāmatvedības uzskaites un pārskatu sagatavošanas jomas normatīvo aktu izstrādē.**  Informācija par noteikumu projektu 2021. gada 6. aprīlī publicēta Finanšu ministrijas tīmekļvietnē (adrese: <https://www.fm.gov.lv/lv/valsts-budzeta-politika>) , Valsts kases tīmekļvietnē (adrese: <https://www.kase.gov.lv/valsts-kase/sabiedribas-lidzdaliba>) un Ministru kabineta tīmekļvietnē (adrese: <https://www.mk.gov.lv/lv/ministru-kabineta-diskusiju-dokumenti> ).  Sabiedrības pārstāvjiem dota iespēja līdzdarboties noteikumu projekta izstrādē, rakstveidā sniedzot viedokli. |
| 3. | Sabiedrības līdzdalības rezultāti | **Priekšlikumi noteikumu projekta pilnveidošanai un ePārskatu funkcionalitātes pilnveidošanai tika saņemti no Tieslietu ministrijas, Iekšlietu ministrijas, Cēsu novada pašvaldības. Citi priekšlikumi netika saņemti.**  **Visi priekšlikumi ņemti vērā noteikumu projekta izstrādē. Tie priekšlikumi, kas attiecās uz ePārskatu sistēmas funkcionalitātes uzlabošanu, tiks izskatīti sistēmas izmaiņu ietvarā.** |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Budžeta iestādes, ministrijas, centrālās valsts iestādes, pašvaldības, daļēji no valsts budžeta finansētas atvasinātas publiskas personas, budžeta nefinansētas iestādes. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildi paredzēts nodrošināt esošo funkciju ietvaros. |
| 3. | Cita informācija | Nav |

Finanšu ministrs J.Reirs

Parfenkova 67094248

[vineta.parfenkova@kase.gov.lv](mailto:vineta.parfenkova@kase.gov.lv)